armvectores/hy_wikipedia_2023 huggingface dataset:
RoboForm

RoboForm, ծրագիր, որը նախատեսված է ֆորմաների ավտոմատ լրացման և գաղտնաբառերը փակ ներքին կոդով պահպանելու համար։ Ծրագիրը հասանելի է Windows, MacOS, Android, iOS և Linux օպերացիոն համակարգերի վրա, և այն ինտեգրվում է նաև ինչպես բրաուզերի հավելում՝ Internet Explorer, Mozilla Firefox, Google Chrome, Microsoft Edge, Safari և Opera համար։


== Ակնարկ ==
RoboForm-ը թողարկվել է 1999 թվականին Siber Systems ընկերության կողմից․ մասնավոր ընկերություն, որի գլխավոր գրասենյակը գտնվում է Ֆէրֆակս քաղաքում։ RoboForm-ը պահպանում է գաղտնաբառերը և այլ տեղեկությունները շնորհիվ AES-256 կոդավորման և PBKDF2 ալգորիթմի։ Կոդավորված գաղտանբառերին հասանելիություն կարելի է ստանալ միայն շնորհիվ վարպետ-գաղտնաբառի, որը հայտնի է լինում միայն օգտատիրոջը։ RoboForm-ը կարելի է օգտագործել ինչպես լոկալ, այնպես էլ ամպային համակարգի միջոցով։ Գոյություն ունի ծրագրի տարբերակ անհատաի, ընտանիքի և բիզնեիս համար։


== Ֆունկցիաներ ==
Բազմաթիվ պլատֆորմների աջակցում
Անսահմանափակ թվով գաղտնաբառերի պահպանում
Մեկ վարպետ-գաղտնաբառ
Կոդավորում AES-256 ալգորիթմով
Համակարգի ավտոմատ վավերացում
Գաղտանբառերի գեներացում
Անվտանգ փոխանակում


== Ծրագրի ունակություններ ==
Վեբ-կայքերում վավերացման ավտոմատացում
Գաղտնաբառի ընտրության հնարավորություն՝ կախված երկրից և ընտրված կարգավորումներից
Լրացնում է տվյալները http-վավերացման ֆորմայում
Հավելում, որը հասանելի է Firefox, Netscape, SeaMonkey, Flock, Internet Explorer, Opera, Google Chrome և այլ բրաուզերներում։
Գաղտնաբառերը և տվյալները կոդավորովում են AES, Blowfish, RC6, 3-DES, DES ալգորիթմներով։
Նշումների հնարավորություն, որոնց պարունակությունը նույնպես կարող է կոդավորվել
Գաղտնաբառերի գեներացում
Գաղտնաբառերի համաժամեցում
Մի քանի օգտատերերի հաշիվների ապահովում


== Քննադատություն ==
2010 թվականին ComputerBild ամսագիրը ծրագիրին տվեց «վատ» գնահատումը։  2011 թվականին Chip ամսագրի թեստավորման ժամանակ, ծրագիրը զբաղեցրեց 3-րդ հորիզոնականը։


== Ծանոթագրություններ ==


== Արտաքին հղղումներ ==
Ծրագրի պաշտոնական կայք
3dnews.ru կայքում(չաշխատող հղում)
RoboForm-ը КомпьюТерра ամսագրում
Սանրվող կինը

«Սանրվող կինը» (ֆր.՝ Femme se coiffant), ֆրանսիացի նկարիչ, կերպարվեստում իմպրեսիոնիստական ոճի ներկայացուցիչ Պիեռ-Օգյուստ Ռենուարի նկարներից։ Այս ստեղծագործությունը հեղինակը վրձնել է 1887 թվականին։ Յուղաներկով կտավի չափերն են՝ 65,3 × 54 սմ։
Այսօր «Սանրվող կինը» ստեղծագործությունը պահպանվում և ցուցադրվում է Էրմիտաժում (Սանկտ Պետեբուրգ, Ռուսաստանի Դաշնություն)։


== Նկարագիր ==
«Սանրվող կինը» ստեղծագործությունում պատկերված է երիտասարդ կին։ Նա հագել է գիշերանոց. մի կուրծքը բաց է։ Ձեռքերը վեր բարձրացնելով՝ կինը հարդարում է մազերը։ Նկարի ներքևի ձախ հատվածում հեղինակը դրել է իր ստորագրությունը և ստեղծման տարեթիվը՝ «Renoir 87»:
Էրմիտաժի արևմտաեվրոպական արվեստի բաժնի գիտաշխատող Ա. Գ. Կոստենևիչը նշել է.


== Պատմություն ==
«Սանրվող կինը» ստեղծագործությունը հեղինակը՝ Ռենուարը, վրձնել է 1887 թվականին։ Այն միանգամից գնել է ֆրանսիացի կոլեկցիոներ Պոլ Դյուրան Ռուելը։ 1908 թվականին վերջինս կտավը վաճառում է գերմանացի կոլեկցիոներ Բերնհարդ Քյոլերին։ Նրա մահից հետո՝ 1927 թվականին հավաքածուն որպես ժառանգություն անցնում է որդուն։ Երկրորդ համաշխարհային պատերազմի ժամանակ այդ հավաքածուն բաժանվել է մի քանի մասի և թաքցվել զանազան վայրերում։ Մի մասը մնաց սեփականատիրոջ տանը՝ Բեռլինում, որը ոչնչացավ 1945 թվականին, երբ դաշնակից զորքերը ռմբակոծեցին քաղաքը։ Այս նկարը ի պահ է տրվել Բեռլինի պատկերասրահին, սակայն Խորհրդային  զորքերը 1945 թվականին հափշտակել և ուղարկել են ԽՍՀՄ՝ որպես ռազմատուգանք։ 1949 թվականի գրանցումներում նկարը կոչվում է «Սպիտակ վերնաշապիկով աղջիկը»։ Երկար ժամանակ պահվել է Էրմիտաժի պահոցներում։
«Սանրվող կինը» ստեղծագործությունն առաջին անգամ Էրմիտաժում ցուցադրվել է 1995 թվականին՝ ռազմավարի ցուցահանդեսի շրջանակներում։ 2001 թվականից մշտական ցուցադրության է ներկայացված Էրմիտաժում, իսկ 2014 թվականի վերջերից ցայսօր այն ներկայացված է Սերգեյ Շչուկինի և Մորոզով եղբայրների հիշատակի սրահում՝ Գլխավոր շտաբի շենքում (սրահ 407)։


== Ծանոթագրություններ ==


== Գրականություն ==
Georges Rivière, Renoir et ses amis, Paris, 1921, p. 84 (Ֆրանսերեն)
Մերապի (հրաբուխ)

Մերապի, ամենաակտիվ գործող հրաբուխն Ինդոնեզիայում, գտնվում է Ճավա կղզու վրա, որն ամենամեծ բնակչություն ունեցող կղզին է աշխարհում և որտեղ բնակվում է երկրի բնակչության կեսից ավելին։ Լեռան բարձրությունը 2914 մ է, տեղակայված Ջոկյակարտա քաղաքից ոչ հեռու, իսկ մայրաքաղաք Ջակարտայից՝ 520 կմ։ 
Խոշոր ժայթքումները դիտվում են 7 տարին մեկ անգամ, իսկ փոքրերը՝ տարվա մեջ մոտ երկու անգամ։ Հրաբուխը ծխում է գրեթե ամեն օր։ 1006 թվականի ժայթքման հետևանքով վերացել է հնդ-ճավայան Մատարամի թագավորությունը։ Ամենաավերիչ ժայթքումներից մեկը գրանցվել է 1673 թվականին, երբ ավերվել են մի քանի քաղաքներ և ստորոտում գտնվող շատ գյուղեր։ 19-րդ դարում գրանցվել է 9 ժայթքում, իսկ 20-րդ դարի առաջին կեսին՝ 13:
Լեռան անունը թարգմանվում է «կրակի լեռ»։ Մերապին Ճավա կղզու հարավում գտնվող հրաբուխների խմբում ամենաերիտասարդն է։ Այն տեղակայված է սուբդուկցիայի գոտում, որտեղ Հնդավստրալական երկրաբանական սալը սուզվում է Եվրասիական սալի տակ։ Այն Ինդոնեզիայի 129 ակտիվ գործող հրաբուխներից մեկն է և նրա մի մասը գտնվում է Խաղաղօվկիանոսյան 
«հրե օղակի» հարավարևելյան մասի խզվածքային գոտում՝ ձգվող Արևմտյան կիսագնդից, Ճապոնիայի վրայով դեպի Հարավարևելյան Ասիա։
1930 թվականի ժայթքման ժամանակ մահացել են 1300 մարդ։ 1974 թվականի ժայթքման ժամանակ ոչնչացել են երկու ավան, իսկ 1975 թվականին՝ մեծ ավան, 5 կամուրջ ու 29 մարդ։ 
Բացի այդ, արձանագրվել են զբոսաշրջիկների ու հրաբխաբանների մահվան մի քանի դեպքեր, որոնց գերեզմանները կարելի է գտնել հենց հրաբխի վրա։
Մերապիի 2010 թվականի ժայթքման ժամանակ տարհանել են 350000 մարդ, սակայն նրանցից ոմանք վերադարձել են, որի արդյունքում մահացել են 353 մարդ՝ ընկնելով պիրոկլաստիկ հոսքի մեջ։
2018 թվականի ժայթքման ժամանակ, հրաբխից 5 կմ շառավղով, տարհանեցին մարդկանց և Ջոկյակարտայի Ադիսուջիպտո օդանավակայանը փակվեց՝ մեծ քանակությամբ արտամղված մոխրի պատճառով։
Վերջին ժայթքումը տեղի է ունեցել 2020 թվականի հունիսի 21-ին և արտամղված հրաբխային խարամի սյան բարձրությունը կազմել է 6 կմ բարձրության։


=== Ստորոտում գտնվող հնագույն տաճարներ ===
Բորոբուդուրի տաճարական համալիրը
Պրամբանանի տաճարը
Ռատու Բոկո թագավորական պալատը


== Ծանոթագրություններ ==


== Արտաքին հղումներ ==
«СМИ: в Индонезии произошло извержение самого активного в стране вулкана Мерапи»։ tass.ru (ռուսերեն)։ Վերցված է 2020-02-13  
«Volcano Live»։ www.volcanolive.com։ Վերցված է 2020-02-13
(4221) Պիկասո

(4221) Պիկասո (անգլ.՝ Picasso), աստերոիդ աստերոիդների հիմնական գոտում։ Հայտնաբերվել է 1988 թվականի մարտի 13-ին Ջեֆ Ալուի կողմից Պալոմարում։
Միջին հեռավորությունը Արեգակից կազմում է 2,619378 ա. մ., առավելագույնը մոտենում է 2,289 ա. մ. հեռավորության վրա և հեռանում 2,9498 ա. մ.։ Արեգակի շուրջ մեկ ամբողջական պտույտ է կատարում 1548,44 երկրային օրվա ընթացքում, իր ուղեծրով շարժվելով միջինում 0,232491 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4221) Պիկասո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օմար Ալի Սայֆուդդին III

Օմար Ալի Սայֆուդդին III (սեպտեմբերի 23, 1914(1914-09-23), Բանդար Սերի Բեգավան, Բրունեյ - սեպտեմբերի 7, 1986(1986-09-07), Բանդար Սերի Բեգավան, Բրունեյ), Բրունեյի սուլթանը 1950 թվականից մինչև 1967 թվականը։ Սերում էր Բոլկիի դինաստիայից։ 1947 թվականից պետական խորհրդի անդամ էր։ 1984-1986 թվականներին եղել է Բրունեյի պաշտպանության նախարարը։ Նա հայտնի էր որպես «Ժամանակակից Բրունեյի ճարտարապետ», «Թագավորական բանաստեղծ» և «Անկախության հայր»։


== Կենսագրություն ==
Ծնվել է Մուհամեդ Ջամալուլ Ալամ II-ի ընտանիքում։ Հոր մահից հետո գահ Է բարձրացել ավագ եղբայրը՝ Ահմադ Թաջուդինը, որը ժառանգներ չի ունեցել։ Եղբոր մահից հետո Օմար Ալի Սայֆուդինը գահ Է բարձրացել։ Նրա կառավարման ընթացքում բրիտանական վարչակազմի հետ մի քանի հակամարտություն է տեղի ունեցել։ Հանգամանքները ստիպել են նրան հրաժարվել գահից՝ հօգուտ որդու՝ Հասանալ Բոլկիահի։ 
Մահացել է 1986 թվականի սեպտեմբերի 7-ին։


== Ընտանիք ==
Նրա առաջին կինը Դայանգ Սիթի Ամին Բինթի Փեհին Օրանգ Քայ Պեկերմա Սեթիա Լայլա Դիրաջա Ավանգ Հաջի Հաշիմն էր, բայց ամուսինները երեխաներ չունեին։ 1941 թվականի սեպտեմբերի 6-ին նա ամուսնացել է իր զարմիկի՝ Պենգիրան Անակ Դամիտ բինտի Պենգիրան Բենդահար Սերի մահարաջա Պերմաիսուար Պենգիրան Անակ Աբդուլ Ռահմանի հետ։ Նա Հաշիմ Ջալիլուլ Ալամ Աքամադինի ծոռնուհին էր։ Նա ունեցել է 10 երեխա, այդ թվում՝ Հասանալ Բոլկիահը՝ Բրունեյի ներկայիս սուլթանը։
1979 թվականի սեպտեմբերի 13-ին մահացել է նրա կինը՝ Պադուկա Սուրի Սերի Բեգավան Ռաջա Իսթերի Պենգիրան Անակ Դամիթը։ Դրանից հետո նա վերջին անգամ ամուսնացել է Պենգիրան Բինի Պենգիրանի հետ Անակ Հաջ Սալահ բինտի Պենգիրան Բենդահար Սերի մահարաջա Պերմաիսուար Պենգիրան Անակ Աբդուլ Ռահմանիի հետ, որը նույնպես նրա հարսն էր։ Սակայն ամուսինները երեխաներ չեն ունեցել։ 
Նա մահացել է 2011 թվականի փետրվարի 18-ին։


== Որդիներ ==
Հասանալ Բոլկիահ (ծնվել է 1946 թվականին)՝ Բրունեյի Սուլթան 1967 թվականից
Մոհամմեդ Բոլկիահ (ծնվել է 1948 թվականին)՝ Բրունեյի արտաքին գործերի և առևտրի նախարար (1984-2015)
Սուֆրի Բոլկիահ (ծնվել է 1951 թվականին)՝ Բրունեյի օլիմպիական կոմիտեի նախագահ
Ջեֆրի Բոլկիախ (ծնվել է 1954 թվականին)՝ Բրունեյի ֆինանսների նախարար (1986-1998)


== Ժառանգություն ==
Օմար Ալի Սաիֆուդդիենը համարվում է «ժամանակակից Բրունեյի ճարտարապետ»։


== Ծանոթագրություններ ==


== Արտաքին հղումներ ==
[1]
Կիտչենկովսկի գյուղական խորհուրդ (Խարկովի մարզ)

Կիտչենկովսկի գյուղական խորհուրդ  (ուկրաիներեն՝ Китченківська сільська рада), Ուկրաինայի Խարկովի մարզի Կրասնոկուտսկի շրջանում։
2001 թվականի տվյալներով Կիտչենկովսկի գյուղական խորհրդում բնակվում էր 606 մարդ։ Տարածքը՝ 42.35 կմ²։ Բնակչության խտությունը կազմում էր 14.31 մարդ/կմ²։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի պետական ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ալեքսանդր Զինովև

Ալեքսանդր Ալեքսանդրի Զինովև (ռուս.՝ Алекса́ндр Алекса́ндрович Зино́вьев, հոկտեմբերի 29, 1922(1922-10-29)[…], Chukhlomskoy Uyezd, Կոստրոմայի նահանգ, Խորհրդային Ռուսաստան - մայիսի 10, 2006(2006-05-10)[…], Մոսկվա, Ռուսաստան), ռուս փիլիսոփա, գրող, սոցիոլոգ, հրապարակախոս։
Աղքատ գյուղացիական ընտանիքից է, Երկրորդ համաշխարհային պատերազմի մասնակից, 1950-1960-ականներին Խորհրդային Միությունում փիլիսոփայության վերածննդի խորհրդանիշերից մեկն էր։ Արևմուտքում իր սուր երգիծական «Բացատարած բարձունքներ» գրքի հրապարակումից հետո ձեռք է բերել համաշխարհային ճանաչվածություն, իսկ 1978 թվականին արտաքսվել է ԽՍՀՄ-ից և զրկվել խորհրդային քաղաքացիությունից։ Վերադարձել է Ռուսաստան 1999 թվականին։
Զինովևի ստեղծագործական ժառանգությունն ընդգրկում է շուրջ 40 գիրք, ներառելով գիտության մի շարք ճյուղեր, այդ թվում՝ սոցիոլոգիա, սոցիալական փիլիսոփայություն, մաթեմատիկական լոգիկա, էթիկա, քաղաքագիտություն։ Իր աշխատությունների մեծամասնությունը դժվար է դասակարգել որևէ ուղղվածության, տեղադրել որևէ շրջանակների մեջ, այդ թվում՝ ակադեմիական։  1960-ականներին որպես ոչ դասական տրամաբանության հետազոտող հայտնի դառնալով, էմիգրացիայի ժամանակ Զինվիևը դարձել է պրոֆեսիոնալ գրող, իրեն առաջին հերթին համարելով սոցիոլոգ։ «Սոցիոլոգիական վեպի» բնօրինակ ժանրով գրված իր աշխատությունները հեղինակին արժանացրել են միջազգային գնահատության։ Հաճախ Զինովևին բնութագրում են որպես անկախ ռուս մտածող, 20-րդ դարի երկրորդ կեսի ռուսական սոցիալական մտքի ամենախոշոր, բնօրինակ, և հակասական ֆիգուրներից մեկը։
Հակաստալինիստ լինելով երիտասարդ տարիներից, Զինվիևը ողջ կյանքը ունեցել է ակտիվ քաղաքացիական դիրքորոշում, սեփական աշխատություններում խիստ քննադատության արժանացնելով սկզբում խորհրդային, հետագայում ՝ ռուսական և արևմտյան կարգերը, իսկ կյանքի վերջին հատվածում՝ գլոբալիզացիայի գործընթացը։ Զինովևի աշխարհընկալումը առանձնանում է իր տրագիզմով և վատատեսությամբ։ Ինչպես Արևմուտքում, այդպես էլ Ռուսաստանում, իր ոչ կոնֆորմիստական հայացքները արժանացել են խիստ քննադատության։


== Կենսագրություն ==
Ալեքսանդր Զինովևը ծնվել է ՌԽՖՍՀ Կոստրոմայի նահանգի Չուխլոմայի գավառի Պախտինո գյուղում (այժմ՝ ՌԴ Կոստրոմայի մարզի Չուխլոմայի շրջան)՝ վարպետ Ալեքսանդր Յակովլևիչի և Ապոլինարիա Վասիլիևնայի (ի ծնե՝ Սմիրնովա) ընտանիքում, լինելով նրանց վեցերորդ զավակը։


== Ծանոթագրություններ ==
Բզղոն (այլ կիրառումներ)

Բզղոն, կարող է վերաբերել՝

Բզղոն - գյուղ Մեծ Հայքի Սյունիք նահանգի Ճահուկ գավառում
Բզղոն - լեռ Ճահուկ գավառում, Ճահուկ գետահովտի վերին մասում
Ջերմուկ բալնեոլոգիական ըմպելային բարձրլեռնային կլիմայական առողջավայր

Ջերմուկ բալնեոլոգիական ըմպելային բարձրլեռնային կլիմայական առողջավայր, առողջավայր ՀՀ Վայոց ձորի մարզում, Արփա գետի ավազանում, ծովի մակերևույթից 2050-2120 մ բարձրության վրա, Երևանից 173 կմ հարավ-արևելք։ Շրջապատված Է սաղարթախիտ անտառներով և ալպյան մարգագետիններով։ 	


== Կլիմա ==
Կլիման	տիպիկ բարեխառն լեռնային է, ամառը՝ զով, ձմեռը՝ ցուրտ, ձնառատ, հուլիսին օդի միջին ջերմաստիճանը 16, 3 °C է, հունվարին՝ -7 °C, արևափայլքի տարեկան տևողությունը՝ 2340 ժ, տարեկան տեղումները՝ մոտ 600 մմ։


== Բուժիչ գործոններ ==
Հիմնական բուժիչ գործոններն են կլիման և հանքային տաք ջրերը, որոնք քիմիական կազմով նման են Ժելեզնովոդսկի  (ՌԴ) և Կարլովի Վարիի  (Չեխիա) հանքային ջրերին։ Բուժման համալիրն ընդգրկում է նաև բուժական սնունդը, մարմնամարզությունը, քարաբուժությունը, կլիմայական և ֆիզոթերապևտիկական միջոցառումները, դեղորայքային բուժումը և առողջարանային ռեժիմը։
Գործում են «Գլաձոր» №1, №2, №3, «Արարատ» առողջարանները, «Նաիրի» գիտաբժշկական առողջարարական կենտրոնը և այլն։ Բուժվում են ստամոքսաղիքային համակարգի, հենաշարժական ապարատի, երիկամների հիվանդություններով, շաքարախտով հիվանդները։


== Տես նաև ==
Ջերմուկ (հանքային ջուր)
Շուա Սամծկղարո

Շուա Սամծկղարո (վրաց.՝ შუა სამწყარო), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 940 մետր բարձրության վրա։ Շրջկենտրոն Քարելից հեռու է 6 կմ։


== Ծանոթագրություններ ==
Ստեպոկ (գյուղ, Կրասնոպոլիեի շրջան)

Անվան այլ կիրառումների համար տե՛ս՝ ՍտեպոկՍտեպոկ (ուկրաիներեն՝ Степок), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Ստեպոկ գյուղում բնակվում էր 65 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (2028)

Ձեռագրի անվանումը 2028, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2028 թվի տակ։ Ձեռագիրը գրվել է 17-րդ դարում Կարապետ սարկավագ գրիչի կողմից։ Ստացողը եղել է Տէր Պետրոսը, Տէր Յովհաննէսը։ Գրված է թղթի վրա, որը ունի 11X8 չափս։ Ձեռագիրը կազմված է 240 թերթից։ Գրված է Միասյուն, նոտրգիրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝գրչի 236բ, ստացողի 57բ, 84բ և այլուր O:


== Բովանդակություն ==
Տօնացոյց, Աւետարանացոյց։
Մասն ժամադրոց։
Տաղբ(Ներսես Շնորհալի, Յովհաննէս վարդապետ, անանունք)։


== Ծանոթագրություններ ==
Իպուին

Իպուին (ռուս.՝ Ипуин), գետ Կամչատկա թերակղզի, Ռուսաստանում։ Գետի երկարությունը 34 կմ։ Թափվում է Շապինա գետի ձախ ափին՝ 81 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000014113


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Եսլևսկի

Եսլևսկի (ռուս.՝ Еслевский, բաշկիրերեն՝ Еслевка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 78 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտոն Զացեպին

Անտոն Վլադիմիրովիչ Զացեպին (ռուս.՝ Антон Зацепин, մայիսի 20, 1982(1982-05-20), Սեգեժա, Կարելիայի Հանրապետություն, ՌԽՖՍՀ, ԽՍՀՄ), ռուս երգիչ, պարող, դերասան, «Աստղերի ֆաբրիկա-4» նախագծի եզրափակչի մասնակից։


== Կենսագրություն ==
Անտոնը մանկուց հետաքրքրվել է պարով։ Մեծանալով՝ նա որոշում է բացել բալետային պարերի էստրադային դպրոց, ինչում օգնեց մայրը, ով պրոֆեսիոնալ պարող է։ Մինչև Սանկտ Պետերբուրգի Կրուպսկայայի անվան մշակույթի և արվեստի ինստիտուտ ընդունվելն աշխատել է պարի դպրոց-ստուդիայում (էստրադային վարպետության և գեղարվեստական հաղորդակցման ֆակուլտետի «Պարարվեստ» բաժինը)։
2004 թվականին Սանկտ Պետերբուրգում Անտոն Զացեպինը մասնակցեց «Աստղերի ֆաբրիկա» նախագծի նախընտրական քասթինգին և գնաց Մոսկվա՝ մասնակցելու եզրափակիչ լսումներին, որտեղ էլ դարձավ «Աստղերի ֆաբրիկա-4» նախագծի մասնակից։ Նախագծի պրոդյուսերը Ռուսաստանի ժողովրդական արտիստ, կոմպոզիտոր Իգոր Կրուտոյն էր։ Անտոնը զբաղեցրեց երկրորդ տեղը։ Իգոր Նիկոլաևի «Книжки о любви» երգի համար «Եվգենի Օնեգինի» մոտիվներով նկարահանվեց տեսահոլովակ, որտեղ երգիչը «պուշկինյան» մորուքով խաղում էր 19-րդ դարի սովորական մարդու դեր։ Տեսահոլովակը նկարահանվել է Մոյկայում՝ Պուշկինի տուն-թանգարանում, որոշ ԶԼՄ-ների պնդմամբ՝ կադրում Զացեպինը ձեռքում պահել է բանաստեղծի փետրագրիչը։ 2004 թվականին Անտոնը Նադեժդա Կադիշևայի հետ «Широка река» երգի համար արժանացավ «Ոսկե գրոմոֆոն» մրցանակի։
Ամուսնալուծված է, ունի 1 դուստր՝ Ալեքսանդրա-Մարտա։
2014 թվականին Անտոնն ավարտեց Թատերական արվեստի ռուսական համալսարանը և պայմանագիր կնքեց «Хорошие люди» ձայնագրման լեյբլի հետ։ «Մոնոլիտ» ստուդիայի հետ համատեղ ստեղծեց «Ты знаешь» կոմպոզիցիան։ 2014 թվականի սեպտեմբերին նկարահանվեց տեսահոլովակը, իսկ հոկտեմբերին ռուսական էստրադայի աստղերի, ԶԼՄ-ների մասնակցությամբ տեղի ունեցավ տեսահոլովակի շնորհանդեսը։ Հետագայում Անտոնը ձայնագրեց նոր երգեր և շարունակեց «Զացեպին։ Վերադարձ» հյուրախաղային շրջագայությունը։
2015 թվականի սեպտեմբերին դադարեցրեց «Хорошие люди» լեյբլի հետ կնքված պայմանագիրը։


== Սկավառակագրություն ==


=== Ալբոմներ ===
«Тобой одной» (2008)


== Սինգլներ ==
Грязнули (Space4 խմբի մասնակցությամբ, 2012)
Невозможно не любить (Space4 խմբի մասնակցությամբ, 2012)
Корабли (Space4 խմբի մասնակցությամբ, 2013)
Метель (2013)
Кукла вуду (2013)
Ты знаешь (2014)
Олюшка (prod. Speen Beatz, 2015)


== Տեսահոլովակներ ==


== Ծանոթագրություններ ==


== Արտաքին հղումներ ==
Официальный сайт Archived 2020-02-17 at the Wayback Machine.
(3825) Նյուրնբերգ

(3825) Նյուրնբերգ (անգլ.՝ Nurnberg), աստերոիդ աստերոիդների հիմնական գոտում։ Հայտնաբերվել է 1967 թվականի հոկտեմբերի 30-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 2,24107 ա. մ., առավելագույնը մոտենում է 2,0282 ա. մ. հեռավորության վրա և հեռանում 2,4539 ա. մ.։ Արեգակի շուրջ մեկ ամբողջական պտույտ է կատարում 1225,41 երկրային օրվա ընթացքում, իր ուղեծրով շարժվելով միջինում 0,293779 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3825) Նյուրնբերգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աննա Մնացականյան (դաշնակահարուհի)

Աննա Միքայելի Մնացականյան (հոկտեմբերի 15, 1914(1914-10-15), Բաքու, Ռուսական կայսրություն - հունիսի 1, 1951(1951-06-01), Երևան, Հայկական ԽՍՀ, ԽՍՀՄ), հայ դաշնակահարուհի, մանկավարժ։


== Կենսագրություն ==
Աննա Մնացականյանը ծնվել է 1914 թվականի հոկտեմբերի 03(15)-ին Բաքվում։ 1907 թվականին ավարտել է Ժնևի կոնսերվատորիան (Վ. Վիբերգի դասարան, ոսկե մեդալ), 1907-1910 թվականներին կատարելագործվել է Շտեռնի (Բեռլին) կոնսերվատորիայում (Մ. Կրաուզի դասարան), հաճախել է նաև Ժնևի համալսարանի գրականության պատմության դասընթացներին։ 
1911-1920 թվականներին դասավանդել է Կրոնվելդի դասընթացներում, Բաքվի ժողովրդական, ապա՝ պետական կոնսերվատորիաներում։ 1921 թվականին հրավիրվել է Երևան, մասնակցել երաժշտական ստուդիայի, ապա՝ կոնսերվատորիայի հիմնադրման աշխատանքներին (1923)։ 1923-1951 թվականներին դասավանդել է Երևանի պետական կոնսերվատորիայում (1938 թվականից՝ դաշնամուրի ամբիոնի առաջին վարիչը, 1934 թվականից՝ պրոֆեսոր), միաժամանակ աշխատել է Պ. Ի. Չայկովսկու անվան երաժշտական դպրոցում և Ռ. Մելիքյանի անվան երաժշտական ուսումնարանում։ Նրան աշակերտել են Մ. Ղամբարյանը, Վ. Սարգսյանը, Վ. Ահարոնյանը, Ա. Զաքարյանը, Գ. Չթչյանը, Ն. Խանզադյանը, Ա. Ավդալբեգյանը, Վ. Չախմախսազյանը։ 
Թեմատիկ համերգներով ելույթներ է ունեցել կոնսերվատորիայում, կամերային անսամբլների հետ։ Հանդես է եկել նաև Ե. Խոսրովյանի հետ (4 ձեռքով). երկացանկում ընդգրկված են եղել Լ. վան Բեթհովենի սիմֆոնիաների փոխադրումներից։ 
Աննա Մնացականյանը մահացել է 1951 թվականի հունիսի 1-ին Երևանում։


== Գրականություն ==
Будагян А., Анна Мнацаканян в документах, высказываниях и фотографиях, Е., 2017.
Նուրվեստ-Շպիցբերգեն ազգային պարկ

Նուրվեստ-Շպիցբերգեն ազգային պարկ (նորվ.՝ Nordvest-Spitsbergen nasjonalpark), հատուկ պահպանվող տարածք՝ ազգային պարկ Նորվեգիայում՝ Շպիցբերգենի կղզեխմբում։
Նուրվեստ-Շպիցբերգենի ազգային պարկում տարածված են բազմաթիվ են կենդանատեսակներ։ Դրանցից են ծովային թռչունները, հյուսիսային եղջերուն, արկտիկական աղվեսը, սպիտակ արջը և նույնիսկ ծովացուլը։


== Պատմություն ==
Նուրվեստ-Շպիցբերգենի ազգային պարկը հիմնադրվել է 1973 թվականի հունիսի 1-ին՝ թագավորական հրամանագրով։ Այն պայմանավորված է նրանով, որ ազգային պարկը տեղակայված լինելով հյուսիսային բևեռում ունի բազմաթիվ տաք աղբյուրներ և հրաբուխի մնացորդներ։
Աշխարհագրորեն այն գտնվում է Շպիցբերգենի հյուսիսարևմտյան հատվածում։ Ազգային պարկը նշանավորվում է նրանով, որ այստեղ է գտնվել ազգությամբ շվեդ Սողոմոն Անդրեի դիակը։
Նա փորձում էր հասնել հյուսիսային բևեռ ջրածնով լցված փուչիկի օգնությամբ։


== Տե՛ս նաև ==
Նորվեգիայի ազգային պարկեր
Օվրե Պասվիկ ազգային պարկ


== Ծանոթագրություններ ==
Պաուլ Ռորբախ Ռուբեն

Պաուլ Ռորբախ Ռուբեն (գերմ.` Paul Rohrbach Rubben, հունիսի 29, 1869(1869-06-29), Կուլդիգա, Կուրլանդիական գուբերնիա, Ռուսական կայսրություն - հուլիսի 19, 1956(1956-07-19), հուլիսի 20, 1956(1956-07-20) կամ հունիսի 19, 1956(1956-06-19), Langenburg]), գերմանացի քաղաքական և հասարակական գործիչ, Գերմանա-հայկական ընկերության նախագահի տեղակալներից։


== Կենսագրություն ==
Ծնվել է Լատվիայի Ռանկի պարիշ բնակավայրում։ 1887-1896 թվականների ընթացքում հաճախել է Դորպատի, Բեռլինի և Ստրասբուրգի համալսարանները։
Գրել է մի շարք աշխատություններ նվիրված Մերձավոր Արևելքում Գերմանիայի քաղաքականությանը, որոնցում գնահատել է արևմտյան Հայաստանի նշանակությունը Գերմանիայի տնտեսական և քաղաքական շահերի տեսանկյունից։ «Բաղդադի երկաթուղի» (1902) աշխատության մեջ հիմնավորել է այդ շինության նշանակությունը Մերձավոր և Միջին Արևելքում Գերմանիայի նվաճողական քաղաքականության դիրքերից, նշել արևմտյան Հայաստանով այն անցկացնելու նպատակահարմարությունը, որը պետք է նպաստեր այդ տարածաշրջանում Գերմանիայի ազդեցության ամրապնդմանը։ «Պատերազմը և հայկական քաղաքականությունը» աշխատության մեջ Ռորբախը նշել է. «Նա ով տիրում է Հայաստանին, անմիջականորեն տիրում է ինչպես Փոքր Ասիայի արևելյան մասին, այնպես և Միջագետքին»։ Ընդգծելով այն կարևոր նշանակությունը, որ ուներ Հայաստանը Օսմանյան կայսրության համար, նույն աշխատությունում Ռորբախը շեշտել է, որ «Թուրքիան թե քաղաքական և թե ռազմական առումով կկորցնի իր կենսունակությունը հենց որ կորցնի Հայաստանը, հատկապես եթե այն կորցնի հօգուտ Ռուսաստանի»։ Ելնելով դրանից՝ Ռորբախը դեմ է արտահայտվել արևմտյան Հայաստանի անկախության գաղափարին, պաշտպանել է այնտեղից հայերի տեղահանության մասին Թուրքիայի իշխող շրջանների ծրագրերը։ Նշել է, որ «Արևմտյան Հայաստանից պետք է դուրս անել բնիկ հայերին», իսկ նրանց տեղում բնակեցնել Թրակիայից և Ռուսաստանից բերված մուսուլմանների, ավելացնելով, որ «եթե այդպես վարվեին, ապա Հայաստանը մեկ հարվածով կպոկվեր Ռուսաստանի ձեռքից»։
Ռորբախն առաջարկել է արևմտահայերին գաղթեցնել Միջագետք, ինչը, նրա կարծիքով, կնպաստեր «ճանապարհի տնտեսական զարգացմանը»։


== Գրականություն ==
«Die Bagdadbahn», В., 1902


== Ծանոթագրություններ ==
Ռոքսբուրգ ամրոցի պաշարում

Ռոքսբուրգի պաշարում, պաշարում, որը տեղի է ունեցել 1314 թվականին։Հիմնական հակամարտությունն էր շոտլանդական անկախության առաջին պատերազմում։ Ջեյմս Դուգլասը՝ Դուգլասի տերը, Կլան ՄակԴուգալին հաղթելուց  հետո մի քանի ամրոցներ էր հետ նվաճել  անգլիացիներից, բայց միայն Ռոքսբուրգ ամրոցը վերցնելու մասին միտք էր, որ նրան անհանգստացնում էր։ Այն անառիկ վայրում էր ու լավ էր հսկվում։ Նա և Վալտեր Ստյուարտը՝ Շոտլանդիայի 6-րդ բարձր պաշտոնյան, իրենց մի քանի մարդկանց  ծպտել են որպես կովեր, այնպես որ կայազորը տեղյակ չէր նրանց ներկայության մասին։ Այնուհետև նրանք օգտագործել են աստիճաններ վեր բարձրանալու համար։ Այդպիսով  նրանք կատարյալ անակնկալի են բերել ամրոցը։ Նրանք մեծ թվով  զոհեր են պատճառել կայազորին, այդ թվում նաև նետով դեմքից նրանց ղեկավարին վիրավորելով։ Այս պաշարումը նախադեպ էր Բաննոքբերնի ճակատամարտի համար։
Լեյնքրոսթ Քրոնիքլը նշում է, որ «այդ ամբողջ գեղեցիկ ամրոցը շոտլանդացիները հավասարեցրին գետնին, ինչպես մյուս ամրոցները, որոնք կարողացել էին նվաճել, որպեսզի անգլիացիներն այլևս երբեք ամրոցներ գրավելով չկարողանան տիրել երկրին։


== Ծանոթագրություններ ==
Հայերը Հռավեննայում

Իտալիայում հայերի գոյության մասին առաջին հավաստի տեղեկությունները (6-րդ դար) վերաբերվում են Հռավեննայում հաստատված հայկական զորամասերին, որոնց Իտալիա էր բերել հայազգի բյուզանդական զորավար Նարսեսը։ Նարսեսը հաղթեց Իտալիա ներխուժած օստգոթերին, ապա ֆրանկներին ու ալեմաններին, 555 թվականին նշանակվեց բյուզանդացիների կողմից գրավված Իտալիայի կառավարիչ (եքսարքոս)։ Նրա եքսարքոսության կենտրոն դարձավ Հռավեննան, որտեղ ծավալեց շինարարական աշխատանքներ։ Հռավեննայի պահակազորը հիմնականում կազմված էր հայերից՝ կոչվում էր «Հայկական», իսկ այն թաղամասը որտեղ տեղաբաշխված էր՝ «Արմենիա»։ Իտալիայի եքսարքոսներից հայտնի է նաև Իսահակ Հայկազնը (625-643), որի դամբանը գտնվում է Հռավեննայի Սան Վիտալե եկեղեցում՝ հունարեն արձանագրությամբ, որտեղ Իսահակը անվանվում է իր հայրենիքի՝ Հայաստանի փառքը։


== Տես նաև ==
Հայերը Իտալիայում
Քրիստիանո Մալջոլյո

Ջուզեպե Քրիստիանո Մալջոլյո (իտալերեն՝ Giuseppe Cristiano Malgioglio, ապրիլի 23, 1945(1945-04-23), Ռամաքա, Կատանիա, Սիցիլիա, Իտալիա), իտալացի կոմպոզիտոր, երգիչ, հեռուստահաղորդավար։


== Գործունեություն ==
Առաջին պայմանագիրը (ձայնագրման Durium լեյբլի հետ) կնքել է բանաստեղծ-երգահան Ֆաբրիցիո Դե Անդրեի միջնորդական ջանքերի շնորհիվ։ 1974 թվականին գրել է «Ciao cara come stai?» երգը, որի կատարմամբ հանդես գալով՝ երգչուհի Իվա Ձանիկին հաղթող է ճանաչվել Սան Ռեմոյի՝ իտալական երգի փառատոնում։ 1975 թվականին երգչուհի Մինայի համար գրել է «L’importante è finire» երգը, որը հիթ է դարձել Իտալիայում ու նրա սահմաններից դուրս։ Միաժամանակ համագործակցել է բրազիլացի երաժիշտ Ռոբերտու Կառլուսի հետ՝ գրելով նրա երգերի տեքստերի իտալերեն տարբերակները։ Երաժշտական իր կարիերայի ընթացքում Մալջոլյոն երգեր է գրել հանրաճանաչ այնպիսի արտիստների համար, ինչպես՝ Ադրիանո Չելենտանոն, Ռիտա Պավոնեն, Ամանդա Լիրը, Ռաֆայելա Կառան, Մոնիկա Նարանխոն, Միլվան, Պատտի Պրավոն, Օռնելա Վանոնին, Ջունի Ռուսսոն, Սիլվի Վարդանը, Ֆրեդ Բոնգուստոն, Պուպոն, Ֆրանկո Կալիֆանոն...: 
Կոմպոզիտորական աշխատանքին զուգընթաց՝ Մալջոլյոն հանդես է եկել իր գրած երգերի կատարմամբ, մանավանդ՝ հեգնական բնույթ և սեքսուալ ենթատեքստ ունեցող երգերի։ Այդ երգերից լայն ժողովրդականություն է վայելել հատկապես «Sbucciami»-ն։ 2000-ական թվականներին նա հաճախակի հայտնվել է հեռուստաէկրաններին՝ որպես հաղորդավար կամ զանազան ռեալիթի շոուների ու թոք-շոուների մասնակից։


== Սկավառակագրություն ==
Ստուդիական ալբոմներ1977 – Scandalo (Ri-Fi)
1978 – Maledizione io l'amo (Ri-Fi)
1979 – Sbucciami (Ri-Fi)
1981 – Artigli (Durium)
1983 – Bellissime (WEA)
1986 – Café Chantant (Divina Record)
1987 – Casanova (YEP Record)
1989 – Delitto e castigo (NAR)
1991 – Amiche (Dischi Ricordi)
1992 – Futtetenne (SoloMusicaItaliana/Sony)
1994 – En España. Escuchando a Isabel Pantoja (Discomagic Records)
1995 – Carpe diem (SoloMusicaItaliana/Sony)
1996 – Señor Battisti (SoloMusicaItaliana/Sony)
1997 – Matri (Bideri/CGD)
2000 – Ho dimenticato di baciare la sposa (NAR International)
2002 – La Esperanza (L’Escalier)
2005 – Le donne non capiscono gli uomini (NAR International)
2006 – Boleros (MBO)
2007 – Quando tu non mi vedi (NAR International)
2008 – Papaya (The Saifam Group)
2010 – Cara Mina ti scrivo… (Azzurra Music)
2012 – Senhora Évora (Malgioglio Records)
2014 – La bellezza (Edel Music)
2015 – Iconic Fifties (Malgioglio Records)
2017 – Sonhos (Malgioglio Records)
2018 – International Suite (Malgioglio Records)


== Ծանոթագրություններ ==


== Արտաքին հղումներ ==
http://www.cristianomalgioglio.com/ Քրիստիանո Մալջոլյո. պաշտոնական կայք
Cristiano Malgioglio AllMusic կայքում
Քրիստիանո Մալջոլյո Internet Movie Database կայքում
Հիանալի օր

«Հիանալի օր» (անգլ.՝ A Perfect Day), Ֆեռնանդո Լեոն Դե Արանոայի ֆիլմը։ Գլխավոր դերերում են Բենիսիո դել Տորոն, Թիմ Ռոբինսոնը և Օլգա Կուրիլենկոն։


== Սյուժեն ==
Հումանիտար ծառայության աշխատակիցների խումբը փորձում է ջրհորից հանել դիակը։ Ինչ-որ մեկը թողել է դիակը, որ թունավորի ջուրը։ Տեղացիները տանջվում էին ծարավից։ Առաջադրանքը, որը պարզագույն էր թվում, վերածվում է անկատարելի առաքելության, որի ամենաչար թշնամին իռացիոնալությունն էր։ Սկսվում է պայքար, որով պետք է լուծվի այդ խնդիրը։


== Դերերում ==


== Փաստեր ֆիլմի մասին ==
Սցենարը գրվել է Պաուլո Ֆարիայի «Այո, կանձրևի» վեպի հիման վրա։


== Ֆիլմի թողարկման տարեթվեր ==
Մայիսի 16, 2015 - Ֆրանսիա, Կաննի կինոփառատոն
Օգոստոսի 28, 2015 - Իսպանիա
Հոկտեմբերի 14, 2015 - Ֆրանսիա


== Աղբյուրներ ==
«Հիանալի օր»(անգլ.) ֆիլմը Internet Movie Database կայքում
Նորմատիվ իրավական ակտ

Իրավական ակտերն իրենց բնույթով լինում են նորմատիվ, անհատական (ոչ նորմատիվ) կամ ներքին (լոկալ)։
Նորմատիվ իրավական ակտն օրենքով նախատեսված է Հայաստանի Հանրապետության ժողովրդի, Հայաստանի Հանրապետության պետական կամ տեղական ինքնակառավարման մարմինների՝ Հայաստանի Հանրապետության Սահմանադրությամբ, օրենքով սահմանված դեպքերում եւ կարգով իրենց լիազորությունների շրջանակում ընդունած պաշտոնական գրավոր այն փաստաթուղթն է, որն ուղղված է իրավական նորմի կամ նորմերի սահմանմանը, փոփոխմանը կամ գործողության դադարեցմանը։ Իրավական ակտը համարվում է նորմատիվ, եթե պարունակում է թեկուզ մեկ իրավական նորմ։ Նորմատիվ իրավական ակտ է համարվում նաեւ նորմատիվ իրավական ակտում փոփոխություններ կամ լրացումներ նախատեսող, ինչպես նաեւ նորմատիվ իրավական ակտի կամ դրա մի մասի գործողությունը դադարեցնող իրավական ակտը, նույնիսկ այդ փոփոխությունների կամ լրացումների իրավական նորմ չպարունակելու դեպքում։
Անհատական կամ լոկալ ակտերը օրենսդրության բաղադրամաս չեն կազմում, նորմատիվ-իրավական ակտերում սահմանվում են համապարտադիր վարքագծի ընդհանուր կանոններ,և այս ակտերը կազմում են օրենսդրությունը։
Բոլոր նորմատիվ ակտերը բաժանվում են օրենքների և ենթաօրենսդրական ակտերի։ Օրենքներն օրենսդիր մարմնի կողմից ընդունված, բարձրագույն իրավական ուժով օժտված նորմատիվ ակտերն են, և բոլոր այլ իրավական ակտերը պետք է բխեն օրենքներից և չհակասեն դրանց։


== ՀՀ-ում նորմատիվ իրավական ակտեր ընդունելու լիազորություններ ունեն. ==
Ժողովուրդը՝ հանրաքվեի միջոցով
Բիաջո դ'Անտոնիո Տուչի

Բիաջո դ'Անտոնիո Տուչի (իտալերեն՝ Biagio di Antonio Tucci, 1446[…], Ֆլորենցիա - հունիսի 1, 1516(1516-06-01), Ֆլորենցիա), վերածննդի դարաշրջանի իտալացի նկարիչ։ Նա ոգեշնչված էր Ֆրա Ֆիլիպպո Լիպպիի, Անդրեա դել  Վերոկկիոյի, Դոմենիկո Գիրլանդայոյի աշխատանքներից։


== Կենսագրություն ==
Ծնվել է Ֆլորենցիայում։
15-րդ դարի վերջին քառորդում նա աշխատել է Ֆաենցայում, բայց նրա ոճում կան ֆլորենտական ոճի մի քանի տարրեր։ Կարելի է գտնել նաև հոլանդական վաղ նկարչության ազդեցությունը։
Նա, այլ արվեստագետների հետ համագործակցելով ստացել է Սիքստինյան կապելլայի որմնանկարները.

Կոզիմո Ռոսսելիի հետ միասին` «Վերջին ընթրիքը»։
«Անցում Կարմիր ծով» որմնանկարի հավանական հեղինակ (համահեղինակ)։


== Պատկերասրահ ==

		
		
		
		


== Գրականություն ==
Bartoli, Roberta. «Biagio d’Antonio (Tucci)». Grove Art Online. Oxford University Press.
Bryan, Michael Dictionary of Painters and Engravers, Biographical and Critical (Volume II L-Z) // Fogg Library, Digitized  / Walter Armstrong & Robert Edmund Graves (ed.). — London: George Bell and Sons, 2007 (1889). — № 4. — С. 590.


== Ծանոթագրություններ ==
Աֆեթ Էֆենդի

Աֆեթ Էֆենդի (Ուդի Հաբեթ, Հաբեթ Ավետիսի Մսրլյան, 1850, Կ․ Պոլիս – Հունվարի 14, 1922, Կ․ Պոլիս), ուդահար։ Երաժշտության առաջին դասերն առել է հորից։ Կ․ Պոլսի մի շարք երաժշտական խմբերի հետ բազմաթիվ ելույթներ է ունեցել, միաժամանակ մասնավոր դասերով կրթել երիտասարդ երաժիշտների։ Լավ ուդ նվազելու համար նրան անվանել են Աֆեթ (որ նշանակում է «նվաճող»)։ Գրել է երգեր ․(«Մի մեղադրեք ինձ, բարեկամներ», «Հովվական երգ», «Ինձ իմ վարդից թող հարցնեն», «Չունեմ բողոք ոչ մեկին» և այլն), երաժշտություն լարային գործիքների (ուդ, քանոն, սազ) համար։ 1905–1908-թվականներին հրատարակել է «Սազ և խոսք» (թուրքական) երաժշտական հանդեսը։
Թուզլուջա

Անվան այլ կիրառումների համար տե՛ս՝ Կողբ (այլ կիրառումներ)Թուզլուջա (թուրքերեն՝ Tuzluca; Թուզլուջա), նախկին Կողբ, քաղաք և շրջան Թուրքիայի Իգդիրի մարզում։ Բնակչությունը՝ 11,300 մարդ։ Քաղաքը համարվում է լեռնային հանգստի գոտի աստմայով հիվանդների համար։ Շրջանում աճեցվում են ծիրանի և այլ պտղատու ու բանջարեղենային տեսակներ։


== Պատմություն ==
Կողբը (Կուլփ, Ղուլփ) ավան էր նախկին Երևանի նահանգի Սուրմալուի գավառում, Բարդող լեռան հյուսիսարևելյան ստորոտին, Արաքսի Վարդամարգ վտակի ափին։ Հնում եղել է Այրարատ նահանգիՃակատք գավառում։
Հին Կողբը բազմամարդ ավան էր, հայտնի իր աղահանքերով։ Հին և միջին դարերում Կողբի աղն արտահանվել է զանազան երկրներ։ Հին Կողբի տեղում տակավին երևում են երեք եկեղեցու ավերակներ։ 620-ական թվականներին Կողբը գրավել են բյուզանդացիները։ Հայոց կաթողիկոս Եզր Ա Փառաժնակերտցու (կառավարել է 630 - 664 թվականներին) խնդրանքով բյուգանդական կայսր Հերակլիոսը (կառավարել է 610 - 641 թվականներին) Կողբի հանքի արտադրանքի մեկ երրորդը զիջել է Էջմիածնի վանքին։ Կողբում է ծնվել Եզնիկ Կողբացին։
9-11-րդ դարերում Կողբը Բագրատունիների արքունի տիրույթն էր։ Այնուհետև Կողբին տիրել են արաբները և թաթար-մոնղոլները։ Կողբը 1555 և 1639 թվականների թուրք-պարսկական պայմանագրերով անցել է Պարսկաստանին, 1828 թվականի փետրվարի 10-ի Թուրքմենչայի պայմանագրով՝ Ռուսաստանին։
Կողբն ուներ մոտ 400 տուն հայ բնակիչ, որոնց մեծ մասն աշխատում էր աղի հանքերում։ Զբաղվում էին նաև երկրագործությամբ։ Ավանը բաժանվում էր վերին և ներքին մասերի, որոնցից յուրաքանչյուրում կար մեկական եկեղեցի (Սուրբ Խաչ և Սուրբ Երրորդություն)։ Ուներ վարժարան։ Կողբի հայերը տեղահանվել են 1920 թվականի հայ-թուրքական պատերազմի ժամանակ և հիմնականում հաստատվել Երևանում, Արարատյան դաշտի շրջաններում։ Կարսի պայմանագրով 1921 թվականի հոկտեմբերի 13-ին Սուրմալուի գավառը, այդ թվում Կողբը, անցել է Թուրքիային։


== Շրջանի գյուղերը ==
Աբբասգյոլ • Աղաբեյ • Ակդեղիրմեն • Ակդիզ • Աքոլուք • Ալհանլի • Ալիքյոսե • Արսլանլի • Աշաղիաքթաշ • Աշաղիջիվանլի • Աշաղիքաթիրլի • Աշաղիսութաշլի • Բադիլլի • Բաղլան • Բահչեջիք • Բահչելիմեյդան • Բեյօղլու • Բոստանլի • Բուրուքսու • Գազիլար • Գեդիքլի • Գյոքթաշ • Գյուլուջե • Գյուզելդերե • Դողանյուրթ • Էղրեքդերե • Էլմալիք • Թաշուջան • Թեզեքչի • Թուրաբի • Թութակ • Հադիմլի • Հումուրքեսեն • Հասանքենդ • Ինջե • ինջեսու • Մոլլաքեմեր • Նահիրքիրան • Չիրաքլի • Չիչեքլի • Ջանդերվիշ • Սարիաբդալ • Սարիբուլաք • Սողուքբուլակ • Սյողութլու • Սյուրմելի • Ուչկայա • Ունլենդի • Յաղլի • Յասսիբուլաք • Յայլաջիք • Յուքարիաքթաշ • Յուքարիջիվանլի • Յուջեօթակ • Քալաչ • Քամիշլի • Քանդիլլի • Քարաբուլաք • Քարաջաօրեն • Կարաքոյուն • Քարանլիկ • Քարատաշ • Քարթութան • Քարաքիշլակ • Քարաօյեն • Քազքոպարան • Քելեքլի • Քիլիչլի • Քիրքբուլաք • Քիզնեֆեր • Քյոպրուբաշի • Քուլա • Քումբուլակ • Քուրուաղաչ • Քյուչյուքովա • Օմբուլակ • Օսմանքյոյ


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Արտաքին հղումներ ==
Թուզլուջա շրջանի պաշտոնական կայքը Archived 2008-12-27 at the Wayback Machine.
Թուզլուջա քաղաքի պաշտոնական կայքը


== Ծանոթագրություններ ==
Ճառընտիր (4853)

Ճառընտիր (4853), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4853 թվի տակ։ Ձեռագիրը գրվել է 15-րդ դարում Անտոն երեց գրիչի կողմից։ Ստացողը եղել է Անտոն երեցը։ Գրված է թղթի վրա, որը ունի 28x21 չափս։ Ձեռագիրը կազմված է 412 թերթից։ Գրված է երկսյուն, բոլորգրով։ Ունի կիսախորան մանրանկարներ։ Կազմը` կաշեպատ տախտակ դրոշմազարդ։ Հիշատակարաններ գրչի՝ 115բ, 294բ, 352բ, 397ա և այլուր։


== Բովանդակություն ==
Ճառք (Ոսկեբերան, Թէոփիլոս, Զաքարիա կթղ., Մովս. Քերթող, Անանիա Հաղբատեցի. անանունք)։
Ընթերցուածք յԱստուածաշունչ գրոց և մեկնութիւնք նոցին։
Ի Ղուկասու Աւետարանի մեկնութենէն։
Պատճառք Առաջաւորած և քառասնորդաց պահոց, Աւուրց Աւագ շարաթուն, Աւետարանին Յովհաննու, «Սուրբ Աստուած»-ին, զոռ հայք «Խաչեցար» ասեն, Վարագայ խաչին։
Հարցմունք և պատասխանիք։
Ստ. Սիւնեցւոյ Յաղագս խորհրդոց եկեղեցւոյ, Պատճառ աղօթից։
Ի Մեկնութենք Առակացն Սողոմոնի։
Յաղագս նախահարց, մարդարէից, ՀԲ առաքելոց։
Ներբոդեան առաքելոցն։
Մեկնութիւն խորանացն։
Յաղագս պատմուճանին և Վակասին Ահարոնի։
Վասն պատկերին Աստուածածնի։
Վարք ր վկայաբանութիւնք։


== Ծանոթագրություններ ==
Կավալենկո Շահգալդյան

Կավալենկո Սուրենի Շահգալդյան (նոյեմբերի 14, 1946(1946-11-14), Ալափարս, Ախտայի շրջան, Հայկական ԽՍՀ, ԽՍՀՄ), Հայաստանի պետական գործիչ, Հայաստանի Կոտայքի մարզի նախկին մարզպետ։


== Կրթություն ==
1953-1963 թթ. - սովորել և ավարտել է Ալափարսի միջնակարգ դպրոցը։
1963-1969 թթ. - սովորել և ավարտել է Երևանի Կ. Մարքսի անվան պոլիտեխնիկական ինստիտուտի «Մետաղահատ հաստոցներ և գործիքներ» ֆակուլտետը՝ ինժեներ-մեխանիկի մասնագիտացմամբ։
1993-1996 թթ. - սովորել և ավարտել է Երևանի արտաքին տնտեսական կապերի և կառավարման ինստիտուտի միջազգային տնտեսական հարաբերությունների ֆակուլտետը՝ միջազգային տնտեսագետի մասնագիտացմամբ։


== Աշխատանքային գործունեություն ==
1963-1973 թթ. – ԽՍՀՄ հաստոցաշինության և գործիքաշինության մինիստրության Չարենցավանի (Լուսավանի) հաստոցաշինական գործարանի կոնստրուկտոր, վարպետ, ապա արտադրամասի պետ։
1973-1974 թթ. – աշխատել է Ալափարսի համատեղ տնտեսությունում որպես ինժեներ։
1974-1984 թթ. - աշխատել է Չարենցավանի ավտոբեռնիչների գործարանում որպես վարպետ, ապա գործիքային, դարբնոցային և հավաքման արտադրամասի պետ։
1984-1992 թթ. - «Հայավտո» արտադրական միավորումում արտադրության պետ, գլխավոր տնօրենի տեղակալ արտադրության գծով, գլխավոր տնօրենի առաջին տեղակալ։
1992-1995 թթ. - ՀՀ արդյունաբերության նախարարության Չարենցավանի ավտոբեռնիչների գործարանի գործադիր տնօրեն։
1995-1999 թթ. - «Արմավտո» բաց բաժնետիրական ընկերության նախագահ, գործադիր տնօրեն։
1999 թ. ընտրվել Չարենցավանի քաղաքապետ և պաշտոնավարել է որպես մինչև 2001 թ.։
2001 թ. հունվարի 18-ին ՀՀ Կառավարության որոշմամբ նշանակվել է ՀՀ Կոտայքի մարզպետ։
2014 թ. մայիսի 8-ին ՀՀ Կառավարության որոշմամբ ազատվել է Հայաստանի Հանրապետության Կոտայքի մարզպետի պաշտոնից՝ իր դիմումի համաձայն։
2014 թ. մայիսի 29-ին ՀՀ Վարչապետի որոշմամբ նշանակվել է Հայաստանի Հանրապետության վարչապետի խորհրդական։


== Պարգևներ ==
Անանիա Շիրակացու մեդալ
ՀՀ ոստիկանության «Համագործակցության ամրապնդման համար» մեդալ
Հայ Առաքելական Եկեղեցու «Սուրբ Ներսես Շնորհալի» հուշամեդալՀայաստանի Հանրապետական կուսակցության անդամ է։
Ամուսնացած է, ունի երեք երեխա։


== Ծանոթագրություններ ==
Բաեսա

Բաեսա (իսպ.՝ Baeza), քաղաք Իսպանիայում։ Մտնում է Անդալուսիա ինքնավար համայնքի կազմի մեջ՝ Խաեն (Jaén)։ Մտնում է Լա Լոմա շրջանի մեջ։ Զբաղեցնում է 194,3 կմ² մակերես։ Բնակչությունը կազմում է 16 360 մարդ (2010 թվական)։ Վարչական կենտրոնից գտնվում է 9 կմ հեռավորության վրա։


== Պատմություն ==
Քաղաքի մասին առաջին հիշատակումները գալիս են Հռոմեական կայսրության ժամանակներից, երբ քաղաքը կոչվում էր Բեատիա։ Մինչև գոթերի հայտնվելը, քաղաքը համարվել է եպիսկոպոսների նստավայր։ 1244 թվականին քաղաքը գրավվել է կաստիլյացիների կողմից և ավերվել։ Հետագայում Բաեսան վերակառուցվել է նոր ճարատարապետական տեսքով։
Քրիստոնյաների այստեղ գալուց հետո քաղաքը ծաղկում է ապրել իր ճարտարապետությամբ։ Զարգացած է եղել տեքստիլ արդյունաբերությունը։ 17-րդ դարում քաղաքը ծանր վիճակում է հայտնվում կապված էկոնոմիկայի բնագավառում տիրող ճգնաժամի հետ, ինչպես Իսպանիայի հարավում գտնվող այլ քաղաքները։


== Ժողովրդագրություն ==

1900-2012 թվականների ժողովրդագրական պատկեր

INE Վիճակագրության ազգային ինստիտուտ


== Աշխարհագրություն ==


== Պատկերներ ==

		
		
		


== Ծանոթագրություններ ==
Խոսե Մարիա Կալյեխոն

Խոսե Մարիա Կալյեխոն (իսպ.՝ José María Callejón, փետրվարի 11, 1987(1987-02-11), Մոտրիլ), իսպանացի ֆուտբոլիստ, հանդես է գալիս Նապոլի ֆուտբոլային ակումբում, որպես կիսապաշտպան։ Կալյեխոնը համարվում է Ռեալ Մադրիդի ֆուտբոլային դպրոցի սան, 2011-2013 թվականներին հանդես է եկել Ռեալ Մադրիդի կազմում։ 2014 թվականին նա առաջին անգամ հանդես եկավ Իսպանիայի ֆուտբոլի ազգային հավաքականի կազմում։


== Արտաքին հղումներ ==
Napoli official profile Archived 2015-02-03 at the Wayback Machine. Կաղապար:It icon


== Ծանոթագրություններ ==
Դառը գիհի

«Դառը գիհի» (ռուս.՝ «Горький можжевельник»), ռեժիսոր Բարաս Խալզանովի խորհրդային ֆիլմը, որը նկարահանվել է Սվերդլովսկի կինոստուդիայում 1985 թվականին։ Ֆիլմի պրեմիերան տեղի է ունեցել 1986 թվականի մայիսի 15-ին։


== Սյուժե ==
Ֆիլմի գործողությունները տեղի են ունենում 1943 թվականին։ Ընթանում է Հայրենական մեծ պատերազմը։ Ռազմաճակատից մի քանի հազար կիլոմետր հեռավորության վրա՝ հեռու Արևելքում գտնվող բուրյաթական գյուղում, աշխատանքային օրերը շարունակվում են։ Բոլոր տղամարդիկ գնացել են պատերազմելու հիտլերականների դեմ, և գյուղացիական դժվարին աշխատանքի ողջ ծանրությունն ընկել է ծերերի, կանանց և երեխաների ուսերին։
Ֆիլմը պատմում է պատերազմական տարիների երեխաների ու դեռահասների մասին, որոնք իրենց մեծ աշխատանքով անգնահատելի օգնություն են ցուցաբերում ավագ սերնդին։ Փոքր հասակից աշխատելով ֆերմերային տնտեսություններում և դաշտերում սառնամանիքին ու  շոգին, հաճախ թերսնվելով, այդ պատանիները նույնպես իրենց ներդրումն են ունեցել համաժողովրդական հաղթանակում։


== Դերերում ==
Պյոտր Աբաշեև – Իրինչին, ջրաղացպան
Մայդարի Ժապհանդաև – Տուբչին Պուրբուևիչ, գյուղխորհրդի նախագահ
Բելիգտո Դաշիև – Աբդայ
Ալեքսանդր Բարլուկով – Թումեր
Մարինա Ստեպանովա – Օյունա
Բայարտո Դամբաև – Տուդուպկա
Սոդնոմ Բուդաժապով – Լհամա
Բազար-Հանդա Ռաբդանովա – Խանդամա
Ցիրեն-Դուլմա Դոնդոկովա – Դոլսոն


== Նկարահանող խումբ ==
Ռեժիսոր և սցենարիստ՝ Բարաս Հալզանով
Օպերատոր՝ Իգոր Լուկշին
Կոմպոզիտոր՝ Ալեքսեյ Մաժուկով


== Նկարահանման վայր ՝ ==
Ֆիլմի նկարահանումները տեղի են ունեցել Բուրյաթիայում։ Որոշ կադրեր նկարահանվել են Խուժիր կայարանում՝ զինվորների էշելոնի մեկնումի տեսարանում։ Նկարահանող խմբի բազան տեղակայված էր Ջիդինսկի շրջանի կենտրոնում՝ Պետրոպավլովկա գյուղում։


== Ծանոթագրություններ ==


== Արտաքին հղումեր ==
Горький можжевельник
Փակահեր Վերին

Փակահեր Վերին, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Շարաբի

Շարաբի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Տիգրիս գետի ձախ ափին, Դիարբեքիր քաղաքից 10-12 կմ հյուսիս։


== Բնակչություն ==
XIX դարի 70-ականներին ուներ 8 տուն հայ և 8 տուն քուրդ և ասորի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ամենամեծ առավելությունների սկզբունք

Ամենամեծ առավելությունների սկզբունք, միջազգային պայմանագրերով սահմանված իրավական ռեժիմ, ըստ որի կողմերը պարտավորվում են իրենց տերիտորիաներում միմյանց տրամադրել այնպիսի իրավունքներ, արտոնություններ ու առավելություններ, որոնցից օգտվում է կամ կօգտվի որևէ երրորդ պետություն։


== Կիրառում ==
Ամենամեծ առավելությունների սկզբունքը կիրառվում է պետությունների առևտրական և տնտեսական հարաբերությունների բնագավառներում։ Հայտնի են ամենամեծ առավելությունների սկզբունքը անպայման կամ անհատույց և պայմանական կամ հատուցանելի (փոխհատուցման կամ համարժեքի) ձևերը։

Առաջին ձևը ենթադրում է կողմերի պարտավորությունը՝ անմիջապես, անպայման և անհատույց միմյանց տրամադրել այն բոլոր իրավունքները, արտոնություններն ու առավելությունները, որոնք տրվել են կամ կտրվեն երրորդ պետություններին։
Երկրորդ ձևը նախատեսում է, որ պայմանադիր մեկ կողմի՝ մի երրորդ պետությանը տրամադրած կամ տրամադրվելիք արտոնություններն ու առավելությունները տարածվելու են մյուս կողմի վրա անհատույց, եթե այդպիսիք երրորդ պետությանը տրամադրվել են անհատույց, և միևնույն կամ համարժեք պայմաններով, եթե արտոնություններն ու առավելությունները երրորդ պետությանը տրամադրվել են հատուցմամբ։Ինչպես սոցիալիստական պետությունների, այնպես էլ նրանց ու կապիտալիստական պետությունների առևտրական հարաբերություններում, որպես կանոն, կիրառվում է ամենամեծ առավելությունների սկզբունքի անպայման կամ անհատույց ձևը։
Ծերուն Ծաղկող

Ծերուն Ծաղկող (14-15-րդ դարեր), հայ գրիչ և մանրանկարիչ, Վասպուրականի մանրանկարչության դպրոցի նշանավոր ներկայացուցիչ։


== Կենսագրություն ==
Ծերուն Ծաղկողն ապրել և ստեղծագործել է 14-րդ դարի 2-րդ կեսին և 15-րդ դարի սկզբին՝ Ոստան գյուղաքաղաքում։ Հոր անունը Ստեփանոս էր, մորը՝ Էլխաթուն։
Նկարչի կինը՝ Արղունը, օգնել է կոկելու ձեռագրերի թերթերը։ Ծերուն Ծաղկողի անվան հետ է կապվում Վասպուրականի մանրանկարչության ճյուղավորումներից մեկը՝ Ծերունյան դպրոցը։ Նրա մանրանկարներում առավել հատկանշականը հորինվածքների կառուցման, այսպես կոչված՝ իզոկեֆալային եղանակի (դեմքերի տեղադրումը միևնույն մակարդակի վրա) կիրառումն է և, հատկապես, կոնկրետացման ձգտումը, որ գալիս է ժողովրդական արվեստի պատկերացումներից ու առանձնահատկություններից։ Ծերուն Ծաղկողի աշխատանքներին բնորոշ են հստակ ու ավարտուն գծանկարը, պայծառ ու մաքուր գույները։


== Ձեռագրեր ==
Երևանի Մեսրոպ Մաշտոցի անվան Մատենադարանում պահպանվում են Ծերուն Ծաղկողի ընդօրինակած և պատկերազարդած հինգ ձեռագրեր՝ 

Մատյան ողբերգության, 1390 թ., ձեռ. № 4938,
Ավետարան, 1391 թ., ձեռ. № 8772,
Մատյան ողբերգության, 1391 թ., ձեռ. № 1874,
Ճառընտիր, 1401 թ., ձեռ. № 4670,
Ավետարան, 1412 թ., ձեռ. № 4157Նրա պատկերազարդած մեկ ձեռագիր (Ավետարան, 1395 թ.) գտնվում է Պետերբուրգում (Էրմիտաժ, vp 10.10)։
Նրա ձեռագրերից մի քանիսում կարելի է հանդիպել նրա ինքնադիմանկարներին, պատվիրատուների դիմանկարներին։ Հատուկ նշանակություն են ստանում Ծերունի կողմից կերտած հայ միջնադարյան բանաստեղծության փայլուն ներկայացուցիչ Գրիգոր Նարեկացու երկու դիմանկարները։


== Ծանոթագրություններ ==
Կոլիշեյի շրջան

Կոլիշեյի շրջան (ռուս.՝ Колышлейский район), մունիցիպալ շրջան Ռուսաստանի Դաշնության Պենզայի մարզում։
Ստեղծվել է 1928 թվականին։ Վարչական կենտրոնը՝ Կոլիշլեյ։


== Աշխարհագրություն ==
Շրջանի տարածքի մակերեսը կազմում է 1162 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26185 մարդ։ Բնակչության խտությունը կազմում էր 22,53 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Քռնայի լճակ

Քռնայի լճակ, լճակ էր Երնջակ գավառի համանուն ավանի մոտ, Օձասար լեռան փեշին։ Արհեստական լճակ է եղել և կառուցվել է Քռնայի ս. Աստվածածին վանքի արևելյան կողմում։ Բավականին տարածք գրավող այս լճակը ձգված է եղել հարավից հյուսիս՝ երկու բլրակների միջև և իր մեջ հավաքել է շրջակա ձնհալի ու անձրևի, աղբյուրների և Երնջակ գետից հանված Սալիթաղ գյուղի վրայով բերված առվի ջրերը։ 19-րդ դ. վերջերից մնալով անխնամ, այն իսպառ քայքայվել է։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Bad (համաշխարհային շրջագայություն)

Bad World Tour-ը Մայքլ Ջեքսոնի առաջին սոլո համաշխարհային շրջագայությունն էր, համերգները եղել են Ճապոնիայում, Ավստրալիայում, ԱՄՆ-ում և Եվրոպայում սկսած 1987 թ- սեպտեմբերի 12-ից մինչ 1989 թ-ի հունսվարի 27։ 16 ամիս տևած 123 համերգներին ներկա են եղել 4,4 մլն. երկրպագու 15 երկրներից Շրջագայության ավարտից հետո պարզ դարձավ, որ այն հավաքել է 15 մլն. դոլար և 2 անգամ գրանցվել է Գիննեսի ռեկորդների գրքում՝ իբրև ամենաեկամտաբեր և ամենաշատ հանդիսատես ունեցող շրջագայություն։


== Երգացանկ ==


== Համերգների ամսաթվերը ==


== Ծանոթագրություններ ==
Աստերոիդների ցանկ (45401-45500)

Աստերոիդների ցանկ (45301-45400)  • Աստերոիդների ցանկ  • Աստերոիդների ցանկ (45501-45600)
 Աստերոիդների ցանկ (45301-45400)  • Աստերոիդների ցանկ  • Աստերոիդների ցանկ (45501-45600)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Շնքուրակ

Շնքուրակ, գյուղ Արևմտյան Հայաստանում, Սեբաստիայի վիլայեթի Նոր Խանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն